जब यश से पहली बार मिलीं पामेला तो कहा घंटी नहीं बजी, फिर हो गई शादी
Bollywood Veteran Director Yash Chopra's Wife Pamela Chopra Passes Away. यश चोपड़ा की वाइफ पामेला चोपड़ा का 20 अप्रैल को 85 साल की उम्र में निधन हो गया।
यश चोपड़ा की वाइफ पामेला चोपड़ा का 20 अप्रैल को 74 साल की उम्र में निधन हो गया। पामेला चोपड़ा प्लेबैक सिंगर, फिल्म राइटर और प्रोड्यूसर थीं।
बीते दिनों रेडिफ को दिए इंटरव्यू में पामेला ने यश चोपड़ा के साथ अपनी लव स्टोरी सुनाई थी। इंटरव्यू में उन्होंने बताया था कि वो पहली बार कब और कैसे मिले, शादी के लिए न करने के बाद भी शादी क्यों की, उनकी शादीशुदा जिंदगी कैसी थी और बच्चों के साथ कैसे रिश्ते थे ?
क्रिकेट मैच के दौरान पहली बार यश को देखा- पामेला 
इंटरव्यू के दौरान पामेला ने बताया था कि उन्होंने दिल्ली में हुए क्रिकेट इवेंट में यश चोपड़ा को पहली बार देखा था। मेरे साथ दो कजिन भी थे जो इस क्रिकेट मैच में जाना चाहते थे। क्योंकि मेरे पापा मिलिट्री ऑफिसर थे, तो हमें आसानी से तीन पास मिल गए।
यश हमें मुड़-मुड़कर देखते रहे- पामेला 
वहां मैच देखने यश भी आए थे और हमारी सीट से तीन रो आगे की सीट पर बैठे थे। उन्हें देखकर मेरे कजिन ने मेरी तरफ इशारा किया और यश ने मुझे देखा। मेरी दोनों बहनें खूबसूरत थीं। मुझे लगा यश उन्हें देख रहे हैं। यश पूरे मैच के दौरान बार-बार पीछे मुड़कर हमारी तरफ देखते रहे। लेकिन, उस दौरान हमारी कोई बात नहीं हुई।
यश की भतीजी के संगीत में हुई पामेला से पहली मुलाकात 
पामेला ने बताया कि वो पहली बार यश चोपड़ा से मुंबई में हुए एक संगीत इवेंट में मिली थीं। उन्होंने बताया- मैंने यश जी की भतीजी के संगीत में पहली बार उनसे पहली बार बात की थी। उस समय मैं छुट्टियों में मुंबई आई थी और सिमी गरेवाल के यहां रुकी थी।
वो मेरी कजिन हैं। सिमी को संगीत के फंक्शन के लिए बुलाया गया था और वो मुझे भी साथ ले जाना चाहती थीं।
यश ने की थी मेरे गाने की तारीफ- पामेला 
पामेला ने बताया- सिमी ने कहा कि तुम भी चलो तुम तो बढ़िया पंजाबी गाने गाती हो। मैं उनसे सिर्फ कुछ देर के लिए मिली थी। संगीत के फंक्शन में वो हेमा मालिनी को अपनी एक फिल्म में काम करने के लिए मनाने में लगे हुए थे।
जब गाना-बजाना शुरू हुआ, तब वो फंक्शन में शामिल हुए। उससे पहले वो और हेमा बालकनी में ही थे। जब वो अंदर आए, तब मैं गाना गा रही थी। वो मेरे पास चलकर आए और मेरे गाने की तारीफ की। बस हमारी इतनी ही बात हुई थी।
मैं यश चोपड़ा की नहीं राज कपूर की फैन थी- पामेला 
इंटरव्यू के दौरान पामेला ने ये भी बताया कि वो ये तो जानती थीं कि यश चोपड़ा फिल्ममेकर हैं लेकिन उनकी फैन नहीं थी। उन्होंने कहा - मैं तो फिल्म बफ थी। मेरी जानकारी में फिल्में देखना का शौक मुझसे ज्यादा और किसी को नहीं हो सकता था।
हर शुक्रवार को जब भी कोई फिल्म रिलीज होती थी, हम मैटीनी शो देखने जाते थे। लेकिन, मैं यश चोपड़ा की फैन नहीं थी। मैं तो राज कपूर की फिल्मों की फैन थी।
रोमेश शर्मा की मां चोपड़ा फैमिली में लेकर गईं थी मेरा रिश्ता- पामेला 
यश चोपड़ा लव स्टोरीज पर बेस्ड फिल्मों के लिए मशहूर थे। लेकिन, उन्होंने खुद अरेंज्ड मैरिज की। जब पामेला से उनकी अरेंज्ड मैरिज के बारे में पूछा गया तो उन्होंने बेहद खुशी से कहा था- एक्टर रोमेश शर्मा की मां हमारी फैमिली की कॉमन फ्रेंड थी।
मैं दिल्ली में किसी शादी में गई थी, तब उन्होंने मुझे पहली बार देखा था। शादी का फंक्शन था और मैं गाना गा रही थी। तब उन्होंने यश की फैमिली को यश की शादी के लिए मेरा प्रपोजल दिया।
उन्होंने कहा था कि मैं यश के लिए परफेक्ट फिट हूं और वो सही भी थीं। हमारा रिश्ता बहुत प्यारा था। उन्होंने भाभीजी को, मेरा मतलब है बीआर चोपड़ा की वाइफ प्रकाश को कॉल किया और मेरे बारे में बताया।
भाभीजी तब मुंबई में थीं। जैसा किस्मत को मंजूर था, संयोग से यश उस समय ऑडिशन लेने दिल्ली आ रहे थे। हमारी मीटिंग फिक्स हो गई।
रोमेश ने कहा था कि मैं कामकाजी और छोटे बालों वाली महिला हूं- पामेला 
फिर पामेला ने वो इंसिडेंट भी बताया जब वो और उनकी फैमिली पहली बार यश और चोपड़ा फैमिली से मिलने गए थे। उन्होंने बताया- रोमेश और उनके पिता काम के सिलसिले में मुझसे मिलने आए थे। उस समय मैं ब्रिटिश एयरवेज में काम करती थी। वो मुझे लंच के लिए बाहर लेकर गए थे।
इस दौरान उन्होंने यश जी का जिक्र तक नहीं किया था। रोमेश बहुत मजेदार व्यक्ति हैं और हमने काफी एंजॉय किया।बाद में उन्होंने भाभी जी को ये बताया कि मैं कामकाजी महिला हूं और मेरे छोटे-छोटे बाल हैं।
पहली मीटिंग में यश कुछ नहीं बोले, मुझे अजीब लग रहा था- पामेला 
फिर मैं अपने पेरेंट्स के साथ यश जी और उनकी फैमिली से मिलने गई थी। वो दिन मेरे लिए काफी अजीब था क्योंकि यश कुछ भी नहीं बोल रहे थे। दरअसल, हमारे घर वालों ने हमें बात करने के लिए अकेला छोड़ दिया था।
हमारे बीच कोई बात नहीं हो रही थी। कुछ देर शांत रहने के बाद यश ने आखिरकार कहा- मुझे लगता है कि हम पहले भी मिल चुके हैं।
यश से मिलकर मैंने कहा था घंटी नहीं बजी - पामेला 
मैंने उनसे पूछा- कहां ? तब उन्होंने कहा- मैं तुमसे दो बार मिल चुका हूं। एक बार क्रिकेट मैच में और एक बार मेरी भतीजी के संगीत फंक्शन में। पामेला ने कहा- मैच के दौरान मुझे ये लग रहा था कि वो मेरी बहनों को देख रहे हैं।
जब मैं वापस घर लौटी, तो मेरे घर-वालों ने मुझसे पूछा कि यश मुझे कैसे लगे ? मैंने कहा- ठीक हैं, कुछ खास नहीं। इसके बाद मेरे पेरेंट्स ने उनसे कह दिया कि घंटी नहीं बजी।
दूसरी बार मिली तो लुंगी पहनकर ढुलकी बजा रहे थे यश- पामेला 
फिर पामेला ने बताया कि एक बार यश की दिल्ली आने वाली फ्लाइट छूट गई तो एक-दूसरी मीटिंग फिक्स की गई। इस बार सब कुछ सही था। मैंने यश की पर्सनालिटी का एक अलग ही साइड देखा। उन्होंने एक कुर्ता और लुंगी पहनी हुई थी और वो जमीन पर बैठकर ढोलकी पर चम्मच बजा रहे थे। रोमेश की बहन ढोलक बजा रही थी और दोनों गाने गा रहे थे।
उन्हें देखना ही काफी मजेदार था। हम एक-दूसरे के साथ काफी रिलैक्स हो गए थे क्योंकि हमें लग रहा था कि हमारी शादी तो होगी नहीं। जब आप शादी के लिए किसी से मिलते हैं तो आपके बीच टेंशन होता है।
लेकिन, इस बार हमारे बीच कोई टेंशन नहीं था क्योंकि हम दोनों ने ये तय किया था कि हम शादी नहीं करेंगे। लेकिन, इसके बाद भी मैं उन्हें पसंद करने लगी और उनके दिल में भी मेरे लिए यही फीलिंग थी। तब उन्होंने अपने परिवार को हमारे बारे में बताया और कहा- ‘घंटी बज गई।’
यश से शादी करने के बाद कुछ नहीं बदला- पामेला 
जब पामेला से पूछा गया कि क्या यश चोपड़ा जैसे फिल्ममेकर से शादी करने के बाद उनकी जिंदगी बदल गई ? तो उन्होंने कहा- नहीं। ऐसा तो नहीं हुआ। दरअसल, यश और उनके भाई बीआर चोपड़ा के बीच कुछ अनबन थी।
मैंने अपने घर पर जितना भी डिसिप्लिन सीखा था उसे मैं अपने साथ यश के घर पर भी ले आई थी। हालांकि, घर पर भी लोग कहानियां सुनाने बैठा करते थे और हमारा रूटीन बिगड़ जाता था। घर पर सुबह-सुबह चार-पांच राइटर आ जाते और देर रात तक बैठते।
यश मुझे अपनी बैठकों में शामिल नहीं करते थे- पामेला 
मुझे सभी के खाने की तैयारी करनी होती थी। इससे मैं थोड़ी परेशान रहती थी। फिर घर पर म्यूजिक के लिए भी बैठकें होतीं। मुझे गाने सुनना बहुत पसंद था लेकिन वो मुझे कभी भी अपनी बैठक में शामिल नहीं करते थे।
मुझे बेडरूम में ही रहना पड़ता था। जब उन्हें इस बात का अहसास हुआ कि मुझे म्यूजिक में दिलचस्पी है तब वो गाने रिकॉर्ड करते और फिर वापिस आकर मुझे सुनाते।
यश के काम में शामिल होना जरूरी था, नहीं तो वो दूर चले जाते- पामेला 
जब उनसे पूछा गया कि यश के प्रोफेशनल कमिटमेंट की वजह से घर पर भीड़ होती थी। क्या आपको इससे कोई दिक्कत नहीं थी ? इस पर पामेला ने कहा- हां, लेकिन मैंने अपनी शादी के शुरूआती दिनों में ही समझ लिया था कि अगर मुझे यश के साथ रहना है तो मुझे उनके काम का हिस्सा बनना होगा, उनके काम में शामिल होना होगा नहीं तो वो मुझसे दूर होते जाएंगे।
आधी रात में उठकर स्क्रिप्ट लिखते थे यश- पामेला 
वो इस तरह के इंसान हैं कि वो आधी रात में अचानक नींद से उठकर कुछ लिखते थे और सर सो जाया करते थे। उनकी पहली इंडिपेंडेंट फिल्म थी- दाग : अ पोएम ऑफ लव, 1973। वो इस फिल्म को बनाने में पूरी तरह डूबे हुए थे और क्योंकि ये बीआर चोपड़ा फिल्म से अलग थी, उन्हें इस फिल्म के जरिए खुद को प्रूव करना था।
इस वजह से धीरे-धीरे उन्होंने अपने काम में मेरी मदद लेना शुरू किया।
यश के किरदार रोमांटिक थे लेकिन वो नहीं- पामेला 
पामेला चोपड़ा से पूछा गया कि क्या रियल लाइफ में भी यश चोपड़ा उतने ही रोमांटिक थे जितने उनकी फ्लिमों के करैक्टर ?
पामेला ने बताया कि वो फिल्मों में रोमांटिक थे, उनके किरदार रोमांटिक थे लेकिन असल जिंदगी में वो बहुत ही प्रैक्टिकल इंसान थे। अगर उन्हें नींद आ रही हो तो वो सब कुछ छोड़कर सीधे सोने चले जाते थे। वो घर पर और काम पर बिल्कुल अलग इंसान थे।
वो अपने काम में बहुत अच्छे थे, उन्हें हर चीज का कंट्रोल अपने हाथ में चाहिए होता था। जबकि घर पर वो बेफिक्र रहते थे। उन्होंने मुझे घर चलाने की पूरी आजादी दे रखी थी, घर पर मैं जो चाहे करती थी।
बच्चों का बर्थडे भूल जाते थे यश- पामेला 
मुझे उनसे सिर्फ एक शिकायत रहती थी- वो बच्चों का बर्थडे अक्सर भूल जाया करते थे। आदित्य और उदय यश जी से काफी अटैच्ड थे। एक-दो बार वो आदित्य का बर्थडे भूल चुके हैं। आदित्य को इस बात से बहुत दुःख होता था। वो मुझे कभी सेट पर नहीं आने देते थे।
दरअसल, चोपड़ा फैमिली में महिलाओं को फिल्म के सेट पर जाना मना है। हम आउटडोर शूट के लिए जाया करते थे। जब बच्चे बड़े हो गए, स्कूल जाने लगे तो हम सिर्फ छुट्टियों में ही शूट पर जाते थे।
यश को ये तक नहीं पता होता था कि बच्चे किस क्लास में हैं 
मैं घर पर बच्चों का ध्यान रखती थी। ये मेरे लिए मुश्किल नहीं था। मुझे अच्छे से पता था कि आदित्य और उदय को मुझे बड़ा करना है। यश अपनी दुनिया में बहुत बिजी थे, वो बच्चे नहीं संभाल सकते थे। उनको तो ये तक नहीं पता होता था कि बच्चे किस क्लास में हैं। उन्होंने कभी भी कोई पैरेंट-टीचर मीटिंग तक अटेंड नहीं की। मैंने कभी कोई शिकायत नहीं की।
खूबसूरत महिलाओं से मुझे जलन होती थी- पामेला 
जब पामेला से पूछा गया कि यश चोपड़ा अपनी रोजमर्रा की जिंदगी में कई खूबसुरात एक्ट्रेस से मिला करते थे। क्या इस बात ने आपको कभी परेशान नहीं किया ?
इसका जवाब देते हुए पामेला ने हंसते हए कहा- हां, कभी-कभी मुझे परेशानी होती थी। सारी खूबसूरत लड़कियों से मुझे जलन होती थी। यश सुंदर लड़कियों को बहुत अटेंशन देते थे। हालांकि, बाद में मुझे इसकी आदत-सी सो गई थी। मैं ये जानती थी कि उनके लिए फैमिली जरूरी है।
मुझे बताया गया कि मुमताज और यश के बीच कुछ नहीं है- पामेला 
शादी से पहले मैंने ये रुमर सुनी थी कि यश उस समय की किसी पॉपुलर एक्ट्रेस से शादी करने वाले हैं। जब हम मिले थे तो मैंने यही सवाल रोमेश से भी किया था। मैंने उनसे पूछा था कि मुमताज और यश के बीच क्या चल रहा है ?
दरअसल, मुमताज ने 1969 में आई फिल्म आंधी और इंसान में यश के साथ काम किया था। रोमेश ने मुझसे कहा था कि उनके बीच कोई रिश्ता नहीं है और मुमताज फिल्मी हीरोइन जैसी लड़की बिल्कुल नहीं हैं, वो सिर्फ अच्छे दोस्त हैं। पामेला ने आगे कहा- ये सच तो नहीं है, खैर..